अपाचे सॉफ्टवेयर फाउण्डेशन
अपाचे सॉफ्टवेयर फॉउण्डेशन (Apache Software Foundation / ASF) एक लाभ-निरपेक्ष कॉरपोरेशन है जो अपाचे सर्वर तथा अन्य अपाचे सॉफ्टवेयर परियोजनाओं की सहायता करती है। यह सन् १९९९ में बना था। यह फाउण्डेशन, सॉफ्टवेयर विकसित करने वाले विकेंद्रित जनमानस का समूह है। इनके द्वारा विकसित सॉफ्टवेयर, अपाचे लाइसेंस की शर्तों के अधीन वितरित किये जाते हैं और निःशुल्क तथा मुक्त स्रोत होते हैं।